
ประกาศองค์การบริหารส่วนตำบลทอนหงส์
เรื่อง   รับสมัครสอบคัดเลือกบุคคล  เพื่อสรรหาและเลือกสรรบุคคลเป็นพนักงานจ้างตามภารกิจ
ขององค์การบริหารส่วนตำบลทอนหงส์ อำเภอพรหมคีรี  จังหวัดนครศรีธรรมราช
---------------------------------------


		ด้วย  องค์การบริหารส่วนตำบลทอนหงส์   จะดำเนินการรับสมัครสอบคัดเลือกบุคคลเป็นพนักงานจ้างตามภารกิจขององค์การบริหารส่วนตำบลทอนหงส์  ตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง  หมวด  4  ข้อ  18 , 19  ลงวันที่  26  กรกฎาคม  2547  จึงประกาศรับสมัครสอบคัดเลือกบุคคลเป็นพนักงานจ้าง  โดยมีรายละเอียดดังนี้

1.  ตำแหน่งที่รับสมัครคัดเลือก

พนักงานจ้างตามภารกิจ  ประเภทผู้มีคุณวุฒิ  
ตำแหน่ง   ผู้ช่วยนักวิชาการประชาสัมพันธ์		จำนวน  1  อัตรา


2. คุณสมบัติของผู้มีสิทธิสมัครคัดเลือก     
 			ผู้สมัครต้องมีคุณสมบัติและไม่มีลักษณะต้องห้าม  ดังต่อไปนี้
(1)  มีสัญชาติไทย
(2)  มีอายุไม่ต่ำกว่าสิบแปดปีบริบูรณ์   และไม่เกินหกสิบปี
(3)  ไม่เป็นบุคคลล้มละลาย
(4)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ไร้ความสามารถ
หรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  สำหรับพนักงานส่วนตำบล
1.  โรคเรื้อนในระยะติดต่อหรือในระยะที่ปรากฏอาการเป็นที่รังเกียจ 
     แก่สังคม
2.  วัณโรคในระยะอันตราย
3.  โรคเท้าช้างในระยะที่ปรากฏอาการเป็นที่รังเกียจแก่สังคม
4.  โรคติดยาเสพติดให้โทษ
5.  โรคพิษสุราเรื้อรัง
(5)  ไม่เป็นผู้ดำรงตำแหน่งทางการเมือง กรรมการพรรคการเมือง หรือ
เจ้าหน้าที่ในพรรคการเมือง    	
(6)  ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

(7)  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก  เพราะกระทำ
ความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
/(8) ไม่เป็น...

(8)  ไม่เป็นผู้เคยถูกลงโทษให้ออก  ปลดออก หรือไล่ออกจากรัฐวิสาหกิจ หรือ 
หน่วยงานอื่นของรัฐ
(9)  ผู้ที่ได้รับการจ้างจะต้องไม่เป็นข้าราชการหรือลูกจ้างของส่วนราชการ 
พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น

3.  ลักษณะงานที่ปฏิบัติ คุณสมบัติเฉพาะตำแหน่ง ค่าตอบแทนและระยะเวลาการจ้าง

3.1 พนักงานจ้างตามภารกิจ  ตำแหน่ง ผู้ช่วยนักวิชาการประชาสัมพันธ์

หน้าที่และความรับผิดชอบ
		    ปฏิบัติงานขั้นต้นเกี่ยวกับวิชาการประชาสัมพันธ์  ภายใต้การกำกับตรวจสอบโดยใกล้ชิดและปฏิบัติหน้าที่อื่นตามที่ได้รับมอบหมาย

ลักษณะงานที่ปฏิบัติ
		    ปฏิบัติงาน ทำหน้าที่รวบรวมข้อมูล  สถิติ  ข้อคิดเห็น  ท่าที  ความรู้สึกของประชาชนที่แสดงออกหรือจากสื่อมวลชนต่าง ๆ  และปัญหาข้อขัดข้องต่าง ๆ  ที่เกี่ยวข้องกับการดำเนินงานด้านประชาสัมพันธ์แห่งชาติสำรวจกิจกรรมเกี่ยวกับการประชาสัมพันธ์  นำมาประมวลสรุปเพื่อเสนอแนะฝ่ายบริหาร  ช่วยนักวิชาการประชาสัมพันธ์ระดับสูง  ศึกษา  ค้นคว้าเรื่องต่าง ๆ  ประกอบการวิเคราะห์  วิจัย วางแผนงานการประชาสัมพันธ์ และเพื่อประกอบการพิจารณาวางหลักเกณฑ์  และปรับปรุงแก้ไขระเบียบ วิธีการปฏิบัติต่าง ๆ  เกี่ยวกับการประชาสัมพันธ์และปฏิบัติหน้าที่อื่นที่เกี่ยวข้อง

คุณสมบัติเฉพาะตำแหน่ง
              ได้รับปริญญาตรีหรือเทียบได้ไม่ต่ำกว่านี้ทางสื่อสารมวลชน วารสารศาสตร์ นิเทศศาสตร์
ประชาสัมพันธ์  การบริหาร  รัฐประศาสนศาสตร์  บริหารธุรกิจ  อักษรศาสตร์  สารสนเทศ  การจัดการ                        การโฆษณา  คอมพิวเตอร์  การท่องเที่ยว  การโรงแรม  ภาษาต่างประเทศ  หรือทางอื่นที่ ก.ท.กำหนดว่าใช้เป็นคุณสมบัติเฉพาะสำหรับตำแหน่งนี้ได้  

อัตราค่าตอบแทน
                        ได้รับอัตราค่าตอบแทน  8,34๐.- บาท/เดือน (และได้รับเงินเพิ่มการครองชีพชั่วคราว 6,66๐.- บาทรวมเป็นเงิน  15,0๐๐.-  บาท)

ระยะเวลาการจ้าง
	             ระยะเวลาจ้าง ไม่เกิน  ๔  ปี (ตามปีงบประมาณ)


4. วัน  เวลา  และสถานที่รับสมัครและประกาศรายชื่อผู้มีสิทธิ์สอบ
4.1  ให้ผู้สมัครยื่นใบสมัครด้วยตนเองต่อเจ้าหน้าที่รับสมัคร  ได้ที่สำนักงานปลัด  
องค์การบริหารส่วนตำบลทอนหงส์ อำเภอพรหมคีรี จังหวัดนครศรีธรรมราช ตั้งแต่วันที่ 11 – 21 สิงหาคม 2557  ในวันและเวลาราชการ (ตั้งแต่ 08.30 น. – 16.00 น. เว้นวันหยุดราชการ)
			4.2  ประกาศรายชื่อผู้มีสิทธิ์สอบ  ในวันที่  22 สิงหาคม  2557  ณ  องค์การบริหารส่วนตำบลทอนหงส์  โทร.0-7539-4161  
/5.เอกสาร...

5.  เอกสารและหลักฐานที่ใช้ในการการรับสมัคร
 		ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริง  และสำเนารับรองความถูกต้อง อย่างละ  1  ชุด ดังนี้
 	5.1 สำเนาบัตรประจำตัวประชาชน จำนวน 1 ฉบับ พร้อมรับรองสำเนา (ถ่ายด้านหน้าและด้านหลังของบัตรในใบเดียวกัน)
			5.2  สำเนาทะเบียนบ้าน  จำนวน  1 ฉบับ พร้อมรับรองสำเนา
			5.3 ใบรับรองแพทย์ปริญญา ซึ่งแสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานส่วนตำบลกำหนด ซึ่งออกให้ไม่เกิน 1 เดือน นับแต่วันที่ตรวจร่างกาย จำนวน  1 ฉบับ
			5.4  สำเนาคุณวุฒิการศึกษาตรงตามคุณสมบัติเฉพาะตำแหน่งนั้น จำนวน 1 ฉบับ  พร้อมรับรองสำเนา
 			5.5  รูปถ่ายหน้าตรงไม่สวมหมวกและแว่นตาดำ  ขนาด 1 นิ้ว  จำนวน 3  รูป  ถ่ายมาแล้วไม่เกิน  6  เดือน  ให้ผู้สมัครลงนามรับรองหลังรูปด้วย
			5.6  สำเนาหลักฐานอื่น ๆ  (ถ้ามี)  เช่น ใบเปลี่ยนชื่อตัว – สกุล, หนังสือรับรองจากนายจ้างหรือหน่วยงาน  ทะเบียนสมรส 
			สำหรับการรับสมัครในครั้งนี้ ให้ผู้สมัครตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัคร  หากภายหลังปรากฏว่าผู้สมัครรายใด  มีคุณสมบัติดังกล่าวไม่ครบถ้วน  องค์การบริหารส่วนตำบลทอนหงส์ จะถือว่าเป็นผู้ขาดคุณสมบัติในการสมัครสอบ และไม่มีสิทธิได้รับการจ้างให้ดำรงตำแหน่งใด  ๆ

6.  ค่าธรรมเนียมการสมัคร
			6.1 ผู้สมัคร  ประเภทพนักงานจ้างตามภารกิจ  จะต้องเสียค่าธรรมเนียมการสมัคร  ตำแหน่งละ  100  บาท

		7.  วิธีการสอบคัดเลือก
			7.1  ตำแหน่ง  ผู้ช่วยนักวิชาการประชาสัมพันธ์
7.1.1  ทดสอบความรู้ความสามารถทั่วไปและความรู้ความสามารถเฉพาะ
ตำแหน่ง  (คะแนนเต็ม  100  คะแนน)

-  ทดสอบความรู้ความสามารถทั่วไปในการปฏิบัติงานในหน้าที่
-  กฎหมาย กฎ ระเบียบ ข้อบังคับอื่นที่ใช้ในการปฏิบัติงานในหน้าที่  ดังนี้
					-  พ.ร.บ.สภาตำบลและองค์การบริหารส่วนตำบล  พ.ศ.2537 (แก้ไขเพิ่มเติมถึงฉบับที่  5  พ.ศ. 2546)
					-  พ.ร.บ.กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ.2540
-  พ.ร.บ.ระเบียบริหารราชการแผ่นดิน พ.ศ. 2534 แก้ไข
เพิ่มเติมถึง พ.ศ. 2550 
                                                    -  พ.ร.บ. ข้อมูลข่าวสารของราชการ พ.ศ. 2540 	
-  ระเบียบงานสารบรรณ พ.ศ.2526 และแก้ไขเพิ่มเติม 
					-  ความรู้ทั่วไปเกี่ยวกับประชาสัมพันธ์ 	
/7.1.2 ทดสอบ...

7.1.2  ทดสอบความเหมาะสมกับตำแหน่ง (สอบสัมภาษณ์) 
(คะแนนเต็ม  100  คะแนน)
			- ประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว  ประวัติการศึกษา  การทำงานและพฤติกรรมที่ปรากฏทางอื่นของผู้เข้าสอบและจากการสัมภาษณ์  ทั้งนี้อาจใช้วิธีการอื่นใดเพิ่มเติมอีกก็ได้เพื่อพิจารณาความเหมาะสมในด้านต่าง ๆ เช่น  ความรู้ที่อาจใช้ประโยชน์ในการปฏิบัติงานในหน้าที่  ความสมารถประสบการณ์  ท่วงทีวาจา  อุปนิสัย  อารมณ์  ทัศนคติ  จริยธรรม  การปรับตัวเข้ากับผู้ร่วมงานรวมทั้งสังคมและสิ่งแวดล้อม  ความคิดริเริ่มสร้างสรรค์ ปฏิภาณไหวพริบ  และบุคลิกภาพอย่างอื่นเป็นต้น
			

8.  เกณฑ์การตัดสิน
			ผู้สอบแข่งขันจะต้องมีผลคะแนนทดสอบความรู้ความสามารถทั่วไป (สอบข้อเขียน) และทดสอบความเหมาะสมกับตำแหน่ง (สัมภาษณ์)  ไม่ต่ำกว่าร้อยละ  60  โดยเรียงตามลำดับที่จากผู้สอบได้คะแนนรวมสูงสุดลงมาตามลำดับ  ในกรณีที่มีผู้ได้คะแนนรวมเท่ากันให้ผู้ที่ได้รับหมายเลขประจำตัวสอบก่อนเป็นผู้อยู่ในลำดับสูงกว่า
			

		9.  กำหนดวัน เวลา  และสถานที่สอบคัดเลือก
			คณะกรรมการฯ จะทำการดำเนินการสอบคัดเลือก ณ องค์การบริหารส่วนตำบลทอนหงส์  อำเภอพรหมคีรี   จังหวัดนครศรีธรรมราช  ตามรายละเอียด  ดังนี้


	ตำแหน่ง
	วันที่
	เวลา
	การทดสอบ

	ผู้ช่วยนักวิชาการประชาสัมพันธ์
	25  สิงหาคม  2557
	09.00 น. เป็นต้นไป
	ทดสอบภาคความรู้ความสามารถทั่วไป (โดยวิธีสอบข้อเขียน)

	
	26 สิงหาคม  2557
	09.00 น. เป็นต้นไป
	ประกาศรายชื่อผู้มีสิทธิ์เข้ารับการทดสอบภาคความเหมาะสม (สัมภาษณ์)

	
	27  สิงหาคม  2557
	09.00 น. เป็นต้นไป
	ทดสอบภาคความเหมาะสมกับตำแหน่ง (โดยวิธีสัมภาษณ์)

	
	29  สิงหาคม  2557
	09.00 น. เป็นต้นไป
	ประกาศรายชื่อผู้ผ่านการเลือกสรรฯ




10. หลักเกณฑ์และวิธีการคัดเลือก
			องค์การบริหารส่วนตำบลทอนหงส์  จะประกาศบัญชีรายชื่อผู้ผ่านการเลือกสรร  ในวันที่  29  สิงหาคม  2557  โดยเรียงตามลำดับที่จากผู้ได้คะแนนรวมสูงสุดลงมาตามลำดับ  กรณีที่มีผู้ได้คะแนนรวมเท่ากัน  ให้ผู้ได้คะแนนความเหมาะสมกับตำแหน่ง  มากกว่าเป็นผู้อยู่ในลำดับที่สูงกว่า ถ้าได้คะแนนความเหมาะสมกับตำแหน่งเท่ากันให้ผู้ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า
/11. การขึ้น...

-5-



11.  การขึ้นบัญชีและการยกเลิกบัญชี
			11.1  องค์การบริหารส่วนตำบลทอนหงส์  จะขึ้นบัญชีผู้ผ่านการเลือกสรรไว้เป็นเวลา  1  ปี  นับแต่วัน  ที่ได้มีการจ้างในตำแหน่งที่ว่างแล้ว  และผู้ผ่านการเลือกสรรจะถูกยกเลิกจากการขึ้นบัญชีเมื่อมีกรณีใดกรณีหนึ่งดังนี้
				(1)  มีการประกาศขึ้นบัญชีใหม่
				(2)  ผู้นั้นขอสละสิทธิ์ในการจ้างให้ดำรงตำแหน่งที่ผ่านการเลือกสรร
				(3)  เมื่อคณะกรรมการพนักงานส่วนตำบลจังหวัดนครศรีธรรมราช  มีมติในเรื่องดังกล่าวเป็นอย่างอื่น
			11.2  กรณีมีข้อสงสัย  ให้ถือคำวินิจฉัยของคณะกรรมการพนักงานส่วนตำบลจังหวัดนครศรีธรรมราช  เป็นที่สุด

12.  การจ้าง
			องค์การบริหารส่วนตำบลทอนหงส์  จะดำเนินการจ้างตามลำดับที่ในประกาศบัญชีรายชื่อผู้ผ่านการเลือกสรร  เมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช

จึงประกาศมาให้ทราบโดยทั่วกัน


			ประกาศ    ณ    วันที่  31   เดือน  กรกฎาคม  พ.ศ. 2557

 (นายสันติ   ศรีเมือง)
นายกองค์การบริหารส่วนตำบลทอนหงส์

